โรงจำนำกทม.ลุย คิดดอกเบี้ย0.5%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — โรงรับจำนำ กทม. ลดดอกเบี้ยจาก 0.75% เหลือเดือนละ 0.5% ช่วยผู้ปกครองต้อนรับเปิดเทอม 
นายชัชวาลย์ ศรีนนท์ ผู้อำนวยการสำนักงานสถานธนานุบาล หรือโรงรับจำนำกรุงเทพมหานคร (กทม.) เปิดเผยว่า ได้ประกาศลดอัตราดอกเบี้ยกรณีพิเศษในช่วงเปิดเทอม ระหว่างวันที่ 1 เม.ย.31 พ.ค. 2553 เพื่อช่วยเหลือผู้ปกครองที่มีความจำเป็นในการใช้เงินสำหรับบุตรหลาน และผู้ที่มีความต้องการใช้จ่ายเงินในด้านการศึกษา 
สำหรับโครงการดอกเบี้ยพิเศษ ประกอบด้วย กรณีจำนำเงินต้นไม่เกิน 5,000 บาท อัตราดอกเบี้ย 0.50% ต่อเดือน ในกรณีจำนำเงินต้นเกิน 5,000 บาท อัตราดอกเบี้ย 0.95% ต่อเดือนทั้งจำนวน 
ผู้ที่ต้องการใช้บริการสามารถติดต่อใช้บริการได้ และไม่ต้องมีเอกสารประกอบการใช้บริการเหมือนปีที่ผ่านมา และสามารถใช้บริการได้ที่โรงรับจำนำ กทม. ทั้ง 20 แห่ง
ทั้งนี้ ปกติโรงรับจำนำ กทม. จะเรียกเก็บดอกเบี้ยในอัตราเงินต้นไม่เกิน 3,000 บาท คิดดอกเบี้ย 0.75% ต่อเดือน กรณีเงินต้นเกิน 3,000 บาท คิดอัตราดอกเบี้ยในส่วนเงินต้น 2,000 บาทแรก อัตราดอกเบี้ย 2% ต่อเดือน และเงินต้นส่วนที่เกิน 2,000 บาท อัตราดอกเบี้ย 1.25% ต่อเดือน 
“เราเห็นความจำเป็นที่จะสนับสนุนด้านการเงินในปีการศึกษา 2553 โรงรับจำนำ กทม. จึงลดดอกเบี้ยพิเศษ 2 เดือน ในช่วงเดือน เม.ย.พ.ค. เนื่องจากเป็นช่วงเวลาที่มีการจับจ่ายใช้เงินในด้านการศึกษามาก” นายชัชวาลย์ กล่าว